CELEX: 52009DP0050
Language: da
Date: 2009-10-20 00:00:00
Title: Anmodning om ophævelse af Marek Siwiecs immunitet Europa-Parlamentets beslutning af 20. oktober 2009 om anmodning om ophævelse af Marek Siwiecs immunitet (2009/2067(IMM))

30.9.2010   
            
            
               DA
            
            
               Den Europæiske Unions Tidende
            
            
               CE 265/31
            
         Tirsdag, den 20. oktober 2009Anmodning om ophævelse af Marek Siwiecs immunitet
   P7_TA(2009)0050
   Europa-Parlamentets beslutning af 20. oktober 2009 om anmodning om ophævelse af Marek Siwiecs immunitet (2009/2067(IMM))
   2010/C 265 E/08
   
      Europa-Parlamentet,
   der henviser til anmodning af 27. september 2006 fra Polens øverste offentlige anklager om ophævelse af Marek Siwiecs immunitet, hvorom der blev givet meddelelse på plenarmødet den 10. april 2008,
   der har hørt Marek Siwiec, jf. forretningsordenens artikel 7, stk. 3,
   der henviser til artikel 10 i protokollen af 8. april 1965 vedrørende De Europæiske Fællesskabers privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
   der henviser til De Europæiske Fællesskabers Domstols domme af 12. maj 1964 og 10. juli 1986 (1),
   der henviser til artikel 105 i Republikken Polens forfatning af 2. april 1997,
   der henviser til artikel 7b, stk. 1, i den polske lov af 9. maj 1996 om udførelse af mandatet som medlem af Sejm eller senatet,
   der henviser til forretningsordenens artikel 6, stk. 2, og artikel 7,
   der henviser til betænkning fra Retsudvalget (A7-0030/2009),
   
               A.
            
            
               der henviser til, at der er fremsat privat søgsmål mod Marek Siwiec,
            
         
               B.
            
            
               der henviser til, at såvel tidspunktet for fremsættelsen af søgsmålet under en valgkampagne 3 år efter, at den påståede lovovertrædelse skulle være fundet sted, og det tydeligt politiske mål med privatpersonens søgsmål, således som det fremgår af dokumenter, den pågældende selv har fremsendt til Europa-Parlamentets formand, samt den kendsgerning, at han hævder at handle på vegne af borgere, som generelt modsætter sig Marek Siwiecs varetagelse af offentlige hverv, tyder på, at der i forbindelse med indgivelsen af den pågældende straffesag er grundlag for at nære mistanke om forfølgelse (fumus persecutionis), idet meget tyder på, at anklagerne mod Marek Siwiec er fremsat af en politisk modstander med det formål at undergrave hans arbejde som medlem af Europa-Parlamentet,
            
         
               1.
            
            
               vedtager ikke at ophæve Marek Siwiecs immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til Republikken Polens kompetente myndigheder.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl., Sml. 1986, s. 2391.